Visionsdokument for Flextur-system

# Visionen

Det der med smartphones med touchskærme og diverse apps, kan godt virke som en uoverskuelig verden. Dette skal Flextur-ordningen ikke bøde for, og vi synes det burde være en selvfølge, at man kan bestille en kørsel med Flextur over computeren. Hensigten med vores system er, at det bygges så fleksibelt op, at det kan tilgås fra to brugerperspektiver, således systemet udelukkende virker som mellemmand mellem parterne. Kunderne og Midttrafik skal bringes tættere sammen ved brug af samme system, uden der bliver gået på kompromis med brugervenlighed, håndteringen af personoplysninger eller optimeringen af kørslerne. For os er det kun en fordel, at parterne bruger samme system, da de nødvendige oplysninger derved altid ligger lige ved hånden – ligegyldig hvilken bruger af systemet du er.

# Interessentanalyse

## Flextur-kunde

Da dette tilbud er tiltænkt som supplement til offentlig transport, er det sandsynligvis ikke noget kunden vil bruge hver eneste dag. Kundens interesser ligger derfor i, at kørselsbestillingen foregår brugervenligt og vha. overskuelige virkemidler gennem hele bestillingsprocessen. Det skal være intuitivt, og selvom kunden måske har brugt ordningen for første gang, skal kunden med ikke være i tvivl om, at hvordan man vha. systemet bestiller kørsel. Endvidere er det ønskværdigt for kunden, at bestillingsanmodningen går fejlfrit gennem systemet og kommer hurtigt frem til bestillingsgodkendelse hos Midttrafik.

De specifikke krav til selve systemet fra kundens side er, at kunden kan optræde som en af de primære brugere af systemet. Hvis kunden benytter systemet for første gang skal vedkommende kunne oprette sig som bruger af systemet, Herefter skal brugeren kunne bestille en ny kørsel indeholdende informationer om tid, fra/til-destination, antal personer og evt. bemærkninger om medbragte hjælpemidler mv. Endvidere er en brugeroversigt over tidligere kørsler ønskværdigt.

## Midttrafik-medarbejder

Som den anden primære bruger af systemet er det vigtigt for medarbejderen, at vedkommende let kan kende forskel på kunde- og medarbejderinterfacet i systemet. Medarbejderens tilgangsvinkel til systemet skal være målrettet til distributionsbrug og så brugervenligt og tilpasset som muligt.

Medarbejderens specifikke krav er, at kundens kørselsbestilling når frem med de nødvendige oplysninger, så bestillingsgodkendelsen kan gives med det samme og kørslen derefter kan tildeles en bil. Endvidere ønsker medarbejderen at få vist en oversigt over afholdte ture hhv. pr. bruger og pr. tidsinterval.

## Midttrafik som firma

Midttrafiks interesser ligger i, at der ikke sker fejl , snyd eller uoverensstemmelser mellem bruger og Flextur-produktet, der skyldes systemet. Endvidere skal kørselsbestillingen og kørselsgodkendelsesprocessen ske så effektivt og minimalistisk som muligt, så kun de nødvendige informationer bliver delt kunden og medarbejderne imellem. Endvidere er det i firmaets store interesse, at systemet optimeres til at give alle brugere af systemet den bedste brugeroplevelse, hvor kunden får den mest optimale kørsel til den korrekte pris.

# Feature-liste

* Brugerinteraktion
  + Oprettelse af kunde
  + Sletning af kunde
  + Redigering af kunde
* Kørselsadministration for bruger
  + Bestilling af kørsel
  + Visning af kørselshistorik
* Kørselsadministration for Midttrafik
  + Godkendelse af kørsel
  + Tildeling af bil til kørsel
  + Visning af fremtidige kørsler med pris
  + Visning af tidligere kørsler pr. bruger og tidsinterval